་ལ་དྲི་མ་མེད། །མཐུང་( འཐུང)ན་ལྟོ་བ་དང
མགྲིན་མི་གནོད། །ཡན་ལག་བརྒྱད་ལྡན་ཆུ་སྟེ་ཀུན་གྱི་མཆོག ། གངས་ཅན་ལས་བྱུང་ཤུག་( ཤུགས )
དྲག་བརྡབ་( བརྡབས) པའི་ཆུ། །ཤིན་ཏུ་བཟང་བསིལ་མི་(མེ)ཡིས་ཐུབ་པ་དཀའ། །བརྟན་གཡུང་
494

༄༅ །བཟའ་བཏུང་ཀུན་སྦྱར་གྲོགས་ཆུ་བཤད་པ།
སྲིན་བུ་རྐང་འབམ་སྙིང་ནད་བསྐྱེད། །ས་གཙང་ཉི་འོད་རླུང་གིས་ཕོག་པ་བཟང་། །འདབ་( འདམ)
རྫབ་ཉ་ལྕིབ་( ལྕིབས) རྩྭ་ལོ་ཤིང་གྲིབ་ཕོག །བ་ཚྭ་སྲོགས་( སྲོག) ཆགས་ཁུ་བས་ཉེས་ཀུན་བསྐྱེད། །ཆུ་
བསིལ་བརྒྱལ་ངལ་ཆང་ནད་མགོ་འཁོར་སྐྱུགས། །སྐོམ་དེད་( དད) ལུས་ཚ་ཁྲག་མཁྲིས་དུག་ནད་
སེལ། །ཆུ་བསྐོལ་དྲོད་བསྐྱེད་ཟས་འཇུ་སྐྱིགས་བུ་སེལ། །བད་ཀན་ལྟོ་སྦོས་དབུགས་མི་བདེ་བ་དང༌། །
ཆམ་པ་རིམས་གསར་འཕྲལ་དུ་ཟློག་པར་བྱེད། །བསྐོལ་གྲངས་( གྲང) བད་ཀན་མི་བསྐྱེད་མཁྲིས་པ་
སེལ། །ཞག་གཅིག་ལོན་ནས་དུག་འདྲ་ཉེས་ཀུན་བསྐྱེད། །ཡན་ལག་བརྒྱད་ལྡན་དག་ལ་རང་བྱུང་
དང་། །དུས་དང་བཅོས་མ་གསུམ་སྟེ་རང་བྱུང་ནི། །གོང་བཤད་བཞིན་ལ་དུས་ནི་རི་ཥིའི་ཆུ། །ཀུ་བྱི་
མང་ཀེ་ཀུ་ཧྲང་འཚོ་བའི་དུས། །བཅོས་མའི་ཡན་ལག་བརྒྱད་ལྡན་བྱ་ཐབས་ནི། །དཔྱིད་སོས་དུས་དང་
རླན་ཅན་ཡུལ་འབབ་ཆུ། །རང༌བཞིན༌གྱིས༌ནི༌ལྕི་བར་གྱུར་པས་ན། །ཆུ་ཡི་བཞི་གསུམ་བསྡུས་ལ་
།
( ༢༢ས) ཆ་གཅིག་བཞག །དབྱར་དགུན་དུས་དང་སྐམ་གཤེར་བར་མའི་ཆུ། །ལྕི་ཡང་བར་མར་གནས་
པ་སུམ་གཉིས་བསྡུ། །སྟོན་གྱི་དུས་དང་རླན་དཀོན་སྐམ་པའི་ཆུ། །རང་བཞིན་གྱིས་ནི་ཡང་བས་ཕྱེད་
འཐག་བྱ། །གང་ཡང་སྦུ་( ལྦུ) བ་མ་སངས་བར་བསྐོལ་ཅེས( གཅེས) ། །བརྟེན་( བསྟེན ) མི་རུང་
བར་ཉེས་གསུམ་འཁྲུག་བྱེད་ཆུ། །རང་བཞིན་དུས་དང་བཅོས་པའི་ཆུ་དང་གསུམ། །རང་བཞིན་དུག་
འདྲ་ཉི་རླུང་དབེན་པའམ། ཁྲོན་པའི་ཆུ་དང་རྙོག་མ་བ་ཚྭ་ཅན། །ཤིང་ལྡུམ་དུག་ཅན་ལུད་རྫིང་གཏིང་ཆུ་
ཡིན། །དུས་ཀྱི་དུག་འདྲ་དུག་ཕན་འཆར་རིང་ཆུ། །ཁེ་ཕག་སོལ་སྡེ་རྩེ་ཟེ་འཚོ་བའི་དུས། །བཅོས་པའི་
དུག་འདྲ་ཆུ་རྣམས་གང་ལ་ཡང༌། །དགུང་བསྐོལ་ཞག་ལོན་ཕྱིར་ནང་དུག་དང་མཚུངས། །ཆུ་རྣམས་
ཐག་རིང་བླངས་ཏེ་སྣོད་ནང་དཀྲུག །བསྲུབ་པའི་ཆུ་ནི་རྒོད་ཀྱང་གཡུང་དུ་འགྲོ། །ནམ་ལངས་སྐར་མ་
ཞོག་( ཞོགས) ནས་དགོང་མོ་ལ། །སྐར་མ་རྫོགས་བར་ཉིན་མོ་ཆུ་མི་ལེན། ཁྱད་པར་ཉི་མའི་ཟེར་དུག་
ཕོག་དུས་སྤང་། །ཅི་ཕྱིར་ཉི་མ་དུག་དང་ཟླ་བ་རྩི། །སྐྱོགས་ཁ་གྱེན་བསྟན་ཆུ་ནི་ཐུར་རྒྱུ་བའི། །གདོང་
དང་འཕྲད་པའི་གདོང་དུག་ཡོད་པས་སྤང༌། །མཚན་མོ་སྐར་བཀྲ་ཟླ་ཟེར་ཕོག་དུས་བཅུ། །བཅུ་དུས་
གནམ་མི་མཐོང་གནམ་གྱི་གཡའ་དུག་ཡོད་པས་བར་སྐྱོག་( སྐྱོགས) ཁ་ཐུར། །བསྟན་ལ་ཆུ་བོ་ཐུར་རྒྱུའི
མཇུག་རྩེ་བཅད། །སྤང་བླང་དེ་ལྟར་རྟེན་འབྲེལ་དབང་གིས་སོ། །དེ་ལྟར་ཆུ་གང་འཆང་ལུགས་ལེགས་
495

ཞང་ཞུང་རིག་གནས་དཔེ་དཀོན་གཅེས་ཕྲེང༌།
ཉེས་ལས། །རྣམ་པར་འགྱུར་ཕྱིར་བླངས་ནས་ཡུན་འདས་དང༌། །དབྱར་སོགས་དྲོད་བཅར་རུལ་ན་བ་
ཚྭ་ཅན། །འདྲ་བར་འགྱུར་ལ་དགུན་འཁྱགས་གངས་ཆུར་འགྱུར། །རླངས་བཀག་ཁ་བཀབ་སུབ་པས་
ཁྲོན་ཆུ་འདྲ། །སྣོད་ལ་ཤིང་དང་ཡུན་འགྲོགས་ཤིང་ཆུ་འདྲ། །འཕྱར་སྲུབ་དཀྲོག་ཡུན་རིང་བས་ཆུ་ཤིར་
སོང༌། །ཆུ་སྣ་གཞན་དང་འདྲེས་པ་གཙང་ཆུ་འདྲ། །ཆུ་བླངས་སྣོད་ནང་དགུན་ལ་ཞག་པོ་བཅུ། །སྟོན་
བདུན་དབྱར་གསུམ་དཔྱིད་བཞི་ལས་འདས་ན། །ཆུ་རུལ་ཉེས་བསྐྱེད་སྣོད་ཀྱི་ཁྱད་པར་ལ། །རྐྱལ་གྲོད་
ཞག་གཅིག་ཤིང་སྣོད་ཞག་པོ་གཉིས། །ལྕགས་སྣོད་ཞག་གསུམ་ཟངས་འཁར་ཞག་པོ་བཞི། །རྫ་མས་ལྔ་
དང་རྡོ་( ༢༣ཉ) ཡོལ་ཞག་དྲུག་ཐུབ། །ཞ་ཉེའི་སྣོད་ཀྱིས་ཞག་བདུན་ཐུབ་པར་བཤད། །ཆུ་ཡི་བསྲུང་བ་
རིན་ཆེན་སྤུག་དང་ནི། །ཀེ་ཏ་ཀ་དང་གངས་ཐིགས་ཆུར་བཅུག་པས། །ཆུ་ནུས་མི་འགྱུར་ཡུན་ཐུབ་ལེགས་
སུ་འགྲོ། །ཆུ་ཤེལ་དང་ནི་གངས་རི་ལས་བྱུང་བའི། །ཞ་ཉེ་དཀར་གོང་བཅུག་ཀྱང་ཞག་མང་ཐུབ། །རོ་
དུག་བྲོ་ན་ཅོང་ཞིའམ་ཨ་ཡི། །རྡོ་ཕྱེ་བཏབ་པས་བགྲུང་ལ་རོ་འཕྲོག་གཙང༌། །ཤིན་ཏུ་ཆུ་རྒོད་རྡོ་ཞུན་
དྭངས་མའམ། །བུལ་ཏོག་ཐལ་ཚ་གང་རུང་བཏབ་པས་གཡུང༌། །ཡང་ན་གོང་ལྟར་འཕྱར་བསྲུབ་ཆོ་ག་
བྱ། །གཡུང་ཆེ་རུལ་ན་སྲིབ་ཀྱི་འཁྱགས་པའམ། །གངས་ཆུ་ཞོ་སྐྱ་དར་བ་གང་རུང་བ། །སྟོབས་བསྟུན་
སྲན་རེ་བསྲེས་པས་སང་པར་འགྱུར། །གཞན་ཡང་སྨན་སྦྱར་སྨན་བསྟེན་དུས་སུ་ནི། །ཀླུ་ཆེན་རིགས་
ལྡན་འཆར་དུས་དུག་འགྱུར་འཛེམ། །བདུད་རྩི་ཐུན་མཚམས་དང་བསྟུན་དགེ་ལེགས་ཤིས། །
གཉིས་པ། བྱ་བྱེད་སྨན་པ་བཤད་པ།
༡
སྐབས་འདིར་འཕྲོས་དོན་བྱ་བྱེད་སྨན་པའི་གནས། །ཤིན་ཏུ་གལ་ཆེ་འདི་ ཉིད་མདོར་བརྗོད་
ན། །ལུས་ཅན་སྡུག་བསྔལནད་ཀྱིས་གདུང་བ་ལ། །གསོ་བར་བྱེད་པ་སྨན་པའི་གནས་བསྟན་པ། །རྒྱུ་དང་ངོ་
བོ་ངེས་ཚིག་དབྱེ་བ་དང༌། །ལས་དང་འབྲས་བུ་རྣམ་པ་དྲུག་གིས་བསྟན། །རྒྱུ་ནི་བློ་ལྡན་བསམ་པ་དཀར་བ
དང་། །དམ་ཚིག་དང་ལྡན་རྣམ་པར་བཟོ་བ་དང༌། །བྱ་བ་ལ་བརྩོན་མི་ཆོས་མཁས་དང་དྲུག །
དེ་ལ་དང་པོ་བློ་དང་ལྡན་པ་དང་། །བློ་ཆེ་བློ་བརྟན་བློ་གཟེག་གསུམ་ལྡན་ལ། །གསོ་དཔྱད་མདོ་
496

༄༅ །བྱ་བྱེད་སྨན་པ།
འབུམ་མན་ངག་ཁོང་དུ་ཆུད། །ལག་ལེན་ཀུན་ལ་ཐོགས་རྡུགས་ཉམ་ང་མེད། །རིག་པས་དཔྱོད་ཤེས་
མངོན་ཤེས་ཕྲ་མོ་འཆར། །
༢
བསམ་པ་དཀར་བས་བྱང་ཆུབ་སེམས་མཆོག་ལྡན། །རང་བས་གཞན་གཅེས་ཕན་འདོགས་
གས་ལྷག་
བསམ་གྱིས། །དགྲ་གཉེན་རོ་སྙོམས་ཚད་མེད་རྣམ་བཞི་བསྐྱེད། །སྨོན་འཇུག་སྒོར་ཞུགས་ཕར་ཕྱིན་དྲུག་
ལྡན་དགོས། །
དམ་ཚིག་ལྡན་པ་བློ་བཞག་རྣམ་པ་དྲུག །བཟུང་བྱ་གཉིས་དང་ཤེས་བྱ་གསུམ་དུ་འཆད། །དང་པོ་
སློབ་དཔོན་གསུང་དང་གསོ་དཔྱད་དང༌། །མཆེད་དང་ནད་པ་རྣག་ཁྲག་རྣམ་དྲུག་ལ། །སངས་རྒྱས་
དྲང་སྲོང་གསུང་དང་བཀའ་རྒྱུད་( ༢༣ས) དང༌། །གྲོགས་སྤུན་བུ་ཚ་ཁྱི་ཕག་ལྟ་བུ་ཡི། །བློ་བཞག་པ་ཡི་
དམ་ཚིག་དྲུག་བསྲུང་བྱ། །གཉིས་པ་སྨན་གྱི་རིག་འཛིན་ཆ་བྱད་རྣམས། །བཀའ་སྲུང་ཕྱག་ཆ་ལྟ་བུར་
བཟུང་ཞིང་བསྲུང༌། །གསུམ་པ་སྨན་རྣམས་ནོར་བུ་བདུད་རྩི་དང༌། །མཆོད་རྫས་ཤེས་པར་བྱ་བ་གསུམ་
ཡིན་ཏེ། །དགོས་འདོད་འབྱུང་བའི་ནོར་བུར་ཤེས་པ་དང༌། །ནད་རྣམས་སེལ་བའི་བདུད་རྩིར་ཤེས་པ་
དང༌་། ། ཕུད་ཀྱིས་སྨན་བྱ་མཆོད་པའི་རྫས་སུ་ཤེས། །དང་པོ་རིན་ཆེན་སྨན་དེ་བཙལ་ལ་བཅང༌། །
གཉིས་པ་ལེགས་པར་སྦྱར་ལ་བྱིན་གྱིས་བརླབ། །རང་ཉིད་སྨན་རྒྱལ་སྨན་ནི་བདུད་རྩིར་བསམ། །སྨན་
བླའི་སྙིང་པོ་བཟླས་ལ་ཕྲིན་ལས་བཅོལ། །བདུད་རྩིར་བསམ་ལ་ཕུད་ཀྱིས་མཆོག་གསུམ་མཆོད། །དངོས་
གྲུབ་བླངས་པས་རང་གི་ནད་གདོན་བསལ། །ནད་པས་བསྟེན་པས་འཆི་གསོས་བདུད་རྩིར་བསམ། །
དམ་ལྡན་བྱིན་དབབ་བཀྲ་ཤིས་བསོད་ནམས་འབྱུང་། །
རྣམ་པར་བཟོ་བ་ལུས་ངག་ཡིད་དང་གསུམ། །ལག་པ་བཟོ་བས་སྨན་དཔྱད་བཟོ་ལ་མཁས། །ངག་
ཚིག་སྙན་པས་ནད་པ་སྤྲོ་བསྐྱེད་ནུས། །
རིག་པ་བཀྲ་བས་ཡིད་ལ་མ་རྨོངས་གསལ། །དེ་ཤེས་བཟོ་རྣམས་ཀུན་གྱི་དཔོན་དུ་འགྱུར། །
བྱ་བ་ལ་བརྩོན་བདག་དང་གཞན་གཉིས་ཏེ། །བདག་ཉིད་བྱ་བ་འདྲི་( འབྲི) ཀློག་མཐར་ཕྱིན་
497

ཞང་ཞུང་རིག་གནས་དཔེ་དཀོན་གཅེས་ཕྲེང་།
བསླབ། །དེ་ནས་སློབ་དཔོན་གཞུང་ལུགས་རྒྱ་མཚོ་ལ། །མངའ་བརྙེས་ངང་རིང་འགྲོ་ཀུན་བཀུར་འོས་
བསྟེན། །མཉེས་པ་གསུམ་བརྟེན་( བསྙེན) དྲིན་ལེན་( ལན) རྒྱུན་བསྲིང་བྱ། །གསོ་རིགས་( རིག)
མན་ངག་བྱེ་བའི་བཅུད་རྣམས་བླངས། །གཞན་གྱི་བྱ་བ་ནད་པའི་དོན་གྱི་ཕྱིར། །ལེ་ལོ་ཕྱི་བཤོལ་མེད་
པར་སྨན་དཔྱད་སྒྲིམས། །
མི་ཆོང་ཐབས་མཁས་སྤྱོད་པས་མཐོ་དམན་ཀུན། །ཉེ་རིང་ཕྱོགས་རིས་མེད་པར་མཉམ་པར་སྐྱོང་། །
ངོ་བོ་ཚོགས་པ་དྲུག་ལྡན་འབྲས་བུ་ལ། །ཐེ་ཚོམ་མེད་པར་ནད་དང་གཉེན་པོ་རྣམས། །ཁོང་དུ་
ཆུད་པས་གསོ་བ་དག་ལ་འདོད། །
ངེས་ཚིག་ནད་གསོ་ལུས་ལ་ཕན་ཕྱིར་སྨན། །ནད་སྟེང་དཔྱད་དཔའ་འགྲོ་ལ་མ་ལྟར་སྐྱོབ། །རྒྱལ་
པོ་རྣམས་ཀྱིས་རྗེ་རུ་འཁུར་བར་བྱེད། །
དབྱེ་བ་སྨན་པ་རབ་དང་ཐ་མ་སྟེ། །དང་པོ་རིགས་བཟང་ཁུངས་བཙུན་རྒྱལ་བའི་སྲས། །གཞུང་
དོན་ལ་མཁས་མན་ངག་གནད་དུ་ཕེབས(ཕབས)། །དུག་གསུམ་རྒྱུ་འབྲས་ནད་སེལ་གོང་ན་མེད། །
གཞན་རིག་མངོན་ཤེས་བྱམས་ལྡན་དྲང་པོར་སྲོང༌། །གཡེལ་མེད་གཞན་གྱི་དོན་ལ་རང་དོན་སེམས་
གསོ་དཔྱད་ཀུན་ལ་མ་རྨོངས་སྨན་པའི་མཆོག །འགྲོ་བ་ནད་པ་རྣམས་ཀྱི་མགོན་གཅིག་པུ། །རིག་འཛིན་
དྲང་སྲོང་རྣམས་ཀྱི་བརྒྱུད་( རྒྱུད) འཛིན་སྲས། །འཚོ་བྱད་( བྱེད) སྨན་( ༢༤ཉ) པའི་རྒྱལ་པོའི་སྤྲུལ་
པར་བཤད། །དེ་ལྟར་མ་ཡིན་རིགས་དང་རྒྱུད་ངན་དག །ཝ་ཡིས་རྒྱལ་ས་བཟུང་ལྟར་ཀུན་མི་བཀུར། །
གཞུང་དོན་མི་ཤེས་དམུ་( དམུས ) ལོང་རྫས་བསྟན་འདྲ། །མཐོང་གོམས་མེད་པ་རྒྱུས་མེད་ལམ་ཞུགས་
འདྲ། །བརྟག་ཐབས་མི་ཤེས་གཉེན་མེད་བྱེས་འཁྱམས་འདྲ། །རྩ་ཆུ་མི་ཤེས་ཚ་གྲང་སྐབས་མི་འབྱེད། ཁ་
དམར་མི་ཤེས་རང་རྐྱངས་( སྐྱེངས) གྲགས་ངན་འཕོག །བཅོས་ཚུལ་མི་ཤེས་མུན་ཁུང་འབེམ་བརྡེག་
འདྲ། །ཟས་སྤྱོད་མི་ཤེས་རང་སྲིད་དགྲར་སྡང་འདྲ། །ཞི་བྱེད་མ་ཤེས་དམན་ལྷག་ལོག་པར་འགྱུར། །
སྦྱོང་བྱེད་མ་ཤེས་བྱེ་རིར་ཆུ་འབེབས་འདྲ། །ཆ་བྱད་སྨན་མེད་དཔའ་བོ་གོ་མེད་འདྲ། །གཏར་བསྲེག་མ་
ཤེས་ནད་དང་དཔྱད་དུ་འཛོལ། སྨན་པ་ངན་པས་གསོ་བ་ལོག་པར་འགྱུར། །ནད་པའི་སྲོག་གཤེད་
498

༄༅ །བྱ་བྱེད་སྨན་པ།
གཤིན་རྗེ་ཞགས་ཐོག་( ཐོགས) འདྲ། །དེ་འདྲའི་རིགས་ལ་རྒྱང་བྱོལ་འབྲེལ་མི་བྱ། །སྨན་པའི་ལས་ལ་
ཐུན་མོང་ཁྱད་པར་གཉིས། །དང་པོ་ལུས་ངག་ཡིད་གསུམ་བྱ་བའི་ལས། །ལུས་ཀྱིས་སྨན་དང་ཆ་བྱད་
འཚོགས་པར་བསགས། །ནད་པའི་བྱ་བ་ཁོ་ན་དོན་དུ་གཉེར། །ངག་གིས་ཁ་དམར་དོན་རྟོགས་ཁྲོམ་
ནང་དུ། །དུང་འབུད་ལྟར་གདགས་མ་རྟོགས་ཐེ་ཚོམ་ན། །སྟངས་གཅོད་མི་གསལ་སྦྲུལ་ལྕེ་ལྟ་བུར་
གདག( གདགས)། །ཡིད་ལས་མ་འཁྲུལ་བརྩོན་པས་བསམ་ཞིབ་གཞིག ཁྱད་པར་ལས་ནི་ལྟ་བསྒོམ་
སྤྱོད་པ་གསུམ། །ལྟ་བ་མཐའ་བརྒྱད་བྲལ་བ་དབུ་མར་རྟོགས། །སྒོམ་པ་གོལ་བའི་ས་རུ་མ་ ཤོར་
གཅེས། །སྤྱོད་པ་ཕར་ཕྱིན་བཅུ་སྤྱོད་མི་དགེ་དོར། །
کا
འབྲས་བུ་གནས་སྐབས་མཐར་ཐུག་གཉིས་ཡིན་ཏེ། །གནས་སྐབས་ཚེ་འདིར་བདེ་སྐྱིད་ལོངས་
སྤྱོད་ལྡན། །བསོད་ནམས་གྲགས་འཕེལ་ཟས་ནོར་ཤུགས་ལས་འབྱུང་། །བྲིན་པའི་དུས་སུ་ཟས་ནོར་
རན་པར་བླངས། །འགྱངས་ན་དྲིན་བྱས་བརྗེད་ལ་ལེན་( ལན) མི་ཁྱེར། །མཐར་ཐུག་འབྲས་བུ་སྨན་གྱི་
སྦྱིན་པ་སོགས། །ཕར་ཕྱིན་བཅུ་རྫོགས་ས་ལམ་མཐར་ཕྱིན་ནས། །བླ་མེད་( ༢༥ས)རྫོགས་པའི་སངས་
རྒྱས་ས་ལ་བགྲོད། །
སླར་སྨྲས་པ། འདི་ལྟར་སྨན་གྱི་ལག་ལེན་ཉེར་མཁོའི་སྐོར། །ཟབ་རྒྱས་གཞུང་ལ་བལྟ་རྟོག་དཀའ་བའི་
ཕྱིར། །བཤད་སྤྲོས་བསྐྱུངས་པའི་དོན་འདུས་འཁྱེར་བདེ་རུ། །ངལ་བ་སྤངས་ཏེ་གཞན་ལ་སྨན་( ཕན) ཕྱིར་
བྲིས། །འོན་ཏེ་བཤད་ནོར་ལ་སོགས་ནངས་(ནོངས)པའི་ཆ། །མཆིས་ཚེ་བློ་ལྡན་མཁས་རྣམས་བཟོད་བཞེས་
ཏེ། །དྲི་བསལ་མ་ཚང་ལེགས་ཆས་ཟུར་བརྒྱན་ནས། །མ་འོངས་འཚོ་བྱེད་སྨན་སླད་རབ་སྤེལ་གསོལ། །ཇི་
ལྟར་རྒྱས་པའི་རྣམ་དཀར་མཁའ་མཉམ་འགྲོར། །ཡོངས་བསྔོས་དུས་ཀྱི་ནད་གདུང་ཀུན་བཅིལ་ནས། །རྣམ་
ཀུན་ཚེ་བསོད་དགེ་ཚོགས་གོང་འཕེལ་ཞིང་། །བདེར་གཤེགས་སྨན་བླའི་གོ་འཕང་འཐོབ་གྱུར་ཅིག །ཅེས་པ་སྨན་
གྱི་བཟོ་ཐབས་སྐོར་བྱིངས་ཀྱིས་རྟོགས་དཀའ་བར་མཐོང་ནས་གཞན་ཕན་ལྷག་བསམ་མི་དམན་པ་འཚོ་རིག་སྨྲ་བ་འཇིགས་མེད་
ནམ་མཁའ་རྡོ་རྗེས་འདི་སྐོར་བལྟ་གང་བདེ་དང་ལས་གང་སླ་དོན་གང་ཚང༌། བཀོད་པས་འགྲོ་ཀུན་ཉོན་འཁྲུལ་ནད་གདུང་ཐ་དག་
ལས་